# DVDStyler මාර්ගෝපදේශනය

මෙම මාර්ගෝපදේශනය DVDStyler මඟින් ඩීවීඩීයක් තැනීමට අවශ්‍ය පියවර විස්තර කරයි.

1. නව ව්‍යාපෘතියක් ඇරඹීම

   - ආරම්භක සංවාද කව්ළුවෙන් 'නව ව්‍යාපෘතියක් තනන්න' තෝරන්න, නැත්නම් නව බොත්තම ක්ලික් කරන්න ( ).

   - තැටි ලේබලය ඇතුළත් කරන්න (මෙය පරිගණකයේ පමණක් පෙන්වයි).

   - ඔබගේ ඩීවීඩීයේ ධාරිතාව තෝරන්න: 4.7 ගිබ (තනි ස්තර ඩීවීඩී) හෝ 8.5 ගිබ (ද්විත්ව ස්තර ඩීවීඩී).

   - වීඩියෝ ආකෘතිය තෝරන්න: උතුරු ඇමරිකානු රටවලට සහ ජපානයට NTSC ද, අනෙක් රටවලට PAL ද නිර්දේශ කරයි.

   - මින් පසු 'හරි' ක්ලික් කරන්න.

   - අවසානයේ ඔබට ඩීවීඩී මෙනුවට මාතෘකාවක් ලබා දී අච්චුවක් තේරිය හැක.

2. චිත්‍රපට ඇමිනුම් තේරීම

   - මෘදුකාංග වින්ඩෝවේ වම් පසට වන්නට ඇති 'ගොනු බ්‍රව්සරය' ටැබය ක්ලික් කරන්න.

   - ඔබගේ චිත්‍රපට පථය පවතින නාමාවලියට ගොස් එය තෝරන්න. එක් එක් පථයට නාමාවලි වෘක්ෂයට දකුණු පසට වන්නට අයිකනයක් පෙන්වයි.

   - අවශ්‍ය චිත්‍රපට පථය මෘදුකාංග වින්ඩෝවේ පහතට වන්නට ඇති මාතෘකා කට්ටල කළමනාකරු වෙත ඇද දමන්න. (වම් ක්ලික් කරන්න, ක්ලික් කරගෙන සිට, ඇද දමන්න)

   - ඔබට ගොනු බ්‍රව්සරය භාවිතා කර ද චිත්‍රපට පථ එකතු කළ හැක ( ) නැතහොත් Windows Explorer වැනි ගොනු කළමනාකරුවකු මඟින් ඇද දැමීම ද කළ හැක.

   ඩීවීඩීයේ ඉතිරි වී ඇති ඉඩ ප්‍රමාණය මෘදුකාංග වින්ඩෝවේ පහතට වන්නට ඇති තත්ව මානයෙන් බලාගත හැක.

   එක් තනි ස්තර ඩීවීඩීයක (ගිබ 4.7) හොඳ මට්ටමේ දෘශ්‍ය ගුණත්වයෙන් මිනි 126 ක් දක්වා ගබඩා කළ හැක (දෘශ්‍ය බිටු සීඝ්‍රතාව ≥ තත් මෙබ 4.5). නව ව්‍යාපෘති ඩයලොග් හි ඔබ 'ස්වයංක්‍රිය' තේරුවහොත් ඔබට මිනි 126 කට වඩා ගබඩා කළ හකිවන නමුත් දෘශ්‍ය ගුණත්වය ස්වයංක්‍රිය ව අවම වෙයි.

3. ඩීවීඩී මෙනුවක් සැකසීම (අමතර)

   - මෘදුකාංග වින්ඩෝවේ වම් පසට වන්නට ඇති 'පසුබිම්' ටැබය ක්ලික් කර 'පසුබිම්' පැනලයේ ඇති ඡායාවක් මත ඩබල් ක්ලික් කර ඩීවීඩී මෙනු පසුබිමක් තෝරන්න.

     තව ද ඔබට ඔබගේ ඩීවීඩී මෙනුවට ඔබගේ ම පසුබිම් ඡායාවක් තෝරාගත හැක: 'ගොනු බ්‍රව්සරය' ටැබය ක්ලික් කර ඔබගේ ඡායා ගොනුව පවතින නාමාවලිය විවෘත කර ඩබල් ක්ලික් කර ඡායාව තෝරන්න.

   - මෙනු මාතෘකාවක් එක් කිරීම: මෙනු සංස්කාරක මත දකුණු ක්ලික් කරන්න, 'එක් කරන්න' තෝරන්න පසුව 'අක්ෂර' තෝරා මාතෘකාව ලබා දෙන්න. ලබා දී ඇති හැඬල භාවිතා කර, කැමති ලෙස අක්ෂර ප්‍රති ස්ථානගත කරන්න. මාතෘකාවේ අක්ෂර මාදිලිය හා විශාලත්වය අක්ෂර දෙවරක් කිරීමෙන් ලැබෙන වගන්ති සැකසුම් ඩයලොග් මඟින් සැකසිය හැක.

   - මෘදුකාංග වින්ඩෝවේ වම් අත කොණේ පවතින 'බොත්තම්' ටැබය ක්ලික් කර බොත්තම මෙනු සකසනය වෙත ඇද දමන්න (වම් ක්ලික්, රැඳෙන්න, පසුව අදින්න).

   - මෙනු සකසනයේ ඇති බොත්තම මත ඩබල් ක්ලික් කර අවශ්‍ය සැකසුම් වෙනස් කිරීමෙන් බොත්තම් සැකසුම් වෙනස් කරගන්න (කාර්යය, මාතෘකාව, පැහැය, අක්ෂර මාදිලිය වැනි). අවසානයේ මෙනු සකසනයට නැවත පිවිසීමට 'හරි' ක්ලික් කරන්න.

4. ව්‍යාපෘතිය සුරකින්න

   - ඩීවීඩීයක් හැඩගස්වාගෙන අවසන්. ව්‍යාපෘතිය සුරැකීමට සුරැකි බොත්තම ක්ලික් කරන්න ( ).

5. ඩීවීඩීය දැවීම

   - දවන්න බොත්තම ක්ලික් කරන්න ( ).

   - දැවීමට පෙර ඔබට අවසන් ඩීවීඩීය පෙරදසුන් කිරීමට අවශ්‍ය නම්, කරුණාකර 'පෙරදසුන්' බොක්සය චෙක් කරන්න.

   - හිස් තැටියක් ඇතුළු කර එම ධාවකය තෝරන්න. පසුව දැවීම ඇරඹීමට 'අරඹන්න' ක්ලික් කරන්න.

     ඔබ 'පෙරදසුන්' තේරුවහොත්, ඩීවීඩීය සැකසීම අවසන් වූ වහාම පෙරදසුනක් ඇරඹේවි (දැවීමට පෙර).

   කරුණාකර මතක තබා ගන්න: ඩීවීඩීය සැකසීමේ කාර්යයට පැය කිහිපයක් ගත විය හැක.