# DVDStyler pikaohje

Tässä ohjeessa kuvaillaan vaihe vaiheelta DVD:n valmistaminen DVDStyler-ohjelmalla.

1. Aloita uusi projekti

   - Valitse tervehdysikkunassa 'Aloita uusi projekti' tai napsauta 'Uusi' painiketta ( ).

   - Kirjoita levyn nimi (näkyvissä ainoastaan tietokoneella työskenneltäessä).

   - Valitse levyn kapasiteetti: 4.7 GB (yksikerros DVD) tai 8.5 GB (kaksikerros DVD).

   - Valitse videoformaatti: NTSC pohjois-Amerikassa ja Japanissa, kaikkialla muualla PAL.

   - Paina sitten 'OK'.

   - Lopuksi annetaan DVD-valikolle nimi ja valitaan sopiva malli.

2. Lisää videoleikkeet

   - Napsauta 'Tiedostoselain' välilehteä ikkunan vasemmassa laidassa.

   - Siirry hakemistoon, joka sisältää videoleikkeet. Jokaista leikettä vastaa kuvake hakemistopuun oikealla puolella.

   - Vedä haluttu/halutut leikkeet ikkunan alaosaan Kokoelmanhallintaan (Titleset Manager).

   - Leikkeitä voi lisätä myös tiedostoikkunassa ( ) tai vetämällä mistä tahansa tiedostonhallinnasta (esim. Windows Explorer).

   Ikkunan alareunan tilarivillä on näkyvissä DVD-levyllä käytettävissä oleva tila.

   Yksikerros-DVD:lle (4.7 GB) mahtuu 126 minuutia korkealaatuista(bittinopeus ≥ 4.5 MB/s) ohjelmaa. Jos 'uusi projekti' ikkunassa valittiin videon laaduksi 'Auto', voidaan levylle mahduttaa enemmänkin kuin 126 minuuttia, mutta laatu heikkenee vastaavasti.

3. Rakennetaan DVD-valikko (tarvittaessa)

   - Napsauta vasemman laidan 'Taustat' välilehteä ja valitse valikon taustakuva kaksoisnapauttamalla haluttua 'Taustat'-paneelin kuvaketta.

     Valikolle voidaan myös antaa jossain muualla oleva taustakuva. Avataan kuvahakemisto ja kaksoisnapsautetaan haluttua kuvaa.

   - Lisätään valikon nimi: napsautetaan oikealla valikkomuokkaimen alueella, valitaan 'Lisää', 'Teksti' ja kirjoitetaan nimi. Kahvojen avulla nimi voidaan asetella haluttuun kohtaan. Fonttia ja sen kokoa voidaan säädellä omassa ikkunassaan, joka saadaan näkyviin kaksoisnapauttamalla tekstiä.

   - Napsautetaan 'Painikkeet' välilehteä ja lisätään painike vetämällä se muokkausikkunaan.

   - Muokataan tarvittaessa painikkeen ominaisuuksia (toiminta, nimi, väri, fontti jne) kaksoisklikkaamalla painiketta muokkausalueella ja muutetaan ominaisuuksia tarpeen mukaan. Painetaan lopuksi 'OK' ja palataan valikkoeditoriin.

4. Tallennetaan projekti

   - DVD on nyt määritelty. Painetaan tallennuspainiketta ( ) ja tallennetaan projekti.

5. Poltetaan DVD

   - Napsautetaan 'Polta' painiketta ( ).

   - Jos valmista työtä halutaan esikatsella ennen polttamista, pitää rastittaa kohta 'esikatselu'.

   - Asetetaan levyaihio asemaan ja käynnistetään poltto painamalla 'Aloita' painiketta.

     Jos toiminto 'esikatselu' oli valittuna, alkaa esikatselu heti levysisällön valmistuttua, mutta ennen itse polttoa.

   DND:n valmistaminen on pitkä prosessi. Aikaa voi kulua useita tunteja.